CELEX: 62011TN0357
Language: hu
Date: 2011-07-01 00:00:00
Title: T-357/11. sz. ügy: 2011. július 1-jén benyújtott kereset — Bimbo kontra OHIM — Grupo Bimbo (GRUPO BIMBO)

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/44
            
         2011. július 1-jén benyújtott kereset — Bimbo kontra OHIM — Grupo Bimbo (GRUPO BIMBO)
   (T-357/11. sz. ügy)
   2011/C 252/95
   A keresetlevél nyelve: spanyol
   
      Felek
   
   
      Felperes: Bimbo, SA (Barcelona, Spanyolország) (képviselő: J. Carbonell Callicó ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Grupo Bimbo, SAB de CV (Mexikóváros, Mexikó)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               változtassa meg az OHIM első fellebbezési tanácsának 2011. április 14-i határozatát a közösségi védjegyrendelet 65. cikke (3) bekezdésének megfelelően, a 8. cikk (5) bekezdésének megsértése miatt, és ezáltal tagadja meg az ügy tárgyát képező, 5 025 598. sz. védjegybejelentéssel bejelentett GRUPO BIMBO ábrás védjegy lajstromozását valamennyi bejelentett áru és szolgáltatás tekintetében;
            
         
               —
            
            
               másodlagosan, arra az esetre, ha az előbbi kérelmet elutasítaná, helyezze hatályon kívül az OHIM első fellebbezési tanácsának 2011. április 14-i határozatát a közösségi védjegyrendelet 8. cikke (5) bekezdésének megsértése miatt;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: Grupo Bimbo, S.A.B. de C.V.
   
      Az érintett közösségi védjegy: az 5., 29., 30., 31., 32., 35. és 43.osztályba tartozó árukra és szolgáltatásokra vonatkozó, GRUPO BIMBO szóelemet tartalmazó ábrás védjegy — 5 025 598. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes
   
      A hivatkozott védjegy vagy megjelölés: az 5., 29. és 30. osztályba tartozó árukra vonatkozó (2 689 432. sz.) BIMBO spanyol szóvédjegy, és a 29., 30., 31., 32., 35. és 42. osztályba tartozó árukra és szolgáltatásokra vonatkozó, BIMBO szóelemet tartalmazó (464 785. sz., 2 244 562. sz., és 2 255 097. sz.) spanyol ábrás védjegyek.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a megtámadott határozatot részben hatályon kívül helyezte.
   
      Jogalapok: a közösségi védjegyről szóló 207/2009 rendelet 8. cikke (5) bekezdésének téves értelmezése és alkalmazása, hiszen miután (a fellebbezési tanács) megállapítja, hogy az ellentartott BIMBO védjegyek a spanyol piacon közismertek, és a bejelentett GRUPO BIMBO védjegy gyakorlatilag azonos az ellentartott védjegyekkel, a védjegybejelentésnek részben helyt ad, azzal az indokkal, hogy nem bizonyították az ellentartott védjegy(ek) jóhírnevének vagy megkülönböztető képességének tisztességtelen kihasználását, illetve sérelmét.